AMA ต้นทุนลด หนุนกำไรไตรมาส 3 โตกระฉูด 54% แตะ 71 ลบ. ดันงวด 9 เดือนทะลุ 131 ลบ.
AMA ต้นทุนลด หนุนกำไรไตรมาส 3 โตกระฉูด 54% แตะ 71 ลบ. ดันงวด 9 เดือนทะลุ 131 ลบ.
6 พ.ย. 2563

บริษัท อาม่า มารีน จำกัด (มหาชน) หรือ AMA รายงานผลการดำเนินงานงวดไตรมาส 3/63 และงวด 9 เดือนแรก มีกำไรสุทธิ ดังนี้

โดยในไตรมาส 3 กำไรสุทธิของบริษัทและบริษัทย่อยอยู่ที่ 71.44 ล้านบาท เพิ่มขึ้น 25.04 ล้านบาท หรือร้อยละ 53.98 จากช่วงเวลาเดียวกันของปีก่อนหน้า คิดเป็นอัตรากำไรสุทธิที่ร้อยละ 15.80 เทียบกับอัตรากำไรสุทธิต่อรายได้ในไตรมาส 3 ปี 562 ที่ร้อยละ 10.05 อัตรากำไรสุทธิที่เพิ่มขึ้นนี้ เป็นผลจากการดำเนินงานที่ดีขึ้นของการขนส่งสินค้าทางเรือ
ทั้งนี้ บริษัทและบริษัทย่อยมีกำไรขั้นต้นจำนวน 116.80 ล้านบาท เพิ่มขึ้น 14.28 ล้านบาท หรือร้อยละ 13.93 จากช่วงเวลาเดียวกันของปีก่อนหน้า คิดเป็นอัตรากำไรขั้นต้น ร้อยละ 25.83 เทียบกับอัตรากำไรขั้นต้นในไตรมาส 3 ปี2562 ที่ ร้อยละ 22.20
ด้านอัตรากำไรขั้นต้นของการขนส่งสินค้าทางเรือในไตรมาส 3 ปี 2563 อยู่ที่ร้อยละ 29.72 เพิ่มขึ้นจากช่วงเวลาเดียวกันของปีก่อนหน้าที่ร้อยละ 18.35 อัตรากำไรขั้นต้นที่เพิ่มขึ้น มีสาเหตุหลักจากราคาน้ำมันเชื้อเพลิง ซึ่งเป็นต้นทุนหลักในการขนส่งสินค้าปรับตัวลดลง
ทั้งนี้ ต้นทุนการให้บริการขนส่งสินค้าประกอบไปด้วยค่าใช้จ่ายหลัก คือ (1) ค่าน้ำมันเชื้อเพลิง (2) ค่าใช้จ่ายเกี่ยวกับพนักงาน และ (3) ค่าเสื่อมราคา